ଗ୍ଲାଇବେନ‌କ୍ଲାମାଇଡ

ଗ୍ଲାଇବେନ‌କ୍ଲାମାଇଡ (ଇଂରାଜୀ ଭାଷାରେ Glibenclamide) ଅନ୍ୟ ନାମ ଗ୍ଲାଇବୁରାଇଡ/ glyburide) ଏକ ଔଷଧ ଯାହା ମଧୁମେହ ଟାଇପ ୨ ରୋଗ ଚିକିତ୍ସାରେ ବ୍ୟବ‌ହାର କରାଯାଏ । ଏହି ଔଷଧ ସ‌ହିତ ଉପ‌ଯୁକ୍ତ ଖାଦ୍ୟ ଓ ବ୍ୟାୟାମ କରିବାକୁ ସୁପାରିସ କରାଯାଏ । ଏହା ସ‌ହିତ ଅନ୍ୟାନ୍ୟ ମଧୁମେହ ଔଷଧ (antidiabetic medication) ଦିଆଯାଇପାରେ । ଏହା ମଧୁମେହ ଟାଇପ ୧ରେ ଏକ‌କ ଭାବରେ ଦିଆଯାଏ ନାହିଁ । ଏହା ପାଟିରେ ଦିଆଯାଏ । 

ଗ୍ଲାଇବେନ‌କ୍ଲାମାଇଡର ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଅଇ ଓ ଛାତିଜ୍ୱାଳା ହୋଇପାରେ । ପାର୍ଶ୍ୱ ପ୍ରତିକ୍ରିୟା ସାଂଘାତିକ ହେଲେ ଆଞ୍ଜିଓଇଡିମା ଓ ଅଳ୍ପ ରକ୍ତ ଶର୍କରା (low blood sugar) ହୋଇପାରେ । ଗର୍ଭାବସ୍ଥାରେ ଦିଆଯାଏ ନାହିଁ କିନ୍ତୁ ସ୍ତନ୍ୟପାନ ସମୟରେ ଦିଆଯାଇପାରେ ।  ଏହା ସଲଫୋନିଲୁରିଆ (sulfonylurea) ଶ୍ରେଣୀରେ ଏକ ଔଷଧ ଯାହା ଅଗ୍ନାଶୟରୁ (pancreas) ଅଧିକ ଇନସୁଲିନ (insulin) କ୍ଷରଣ କରାଏ ।

ଗ୍ଲାଇବେନ‌କ୍ଲାମାଇଡ ସନ ୧୯୬୯ରେ ପେଟେଣ୍ଟ ହେବା ପରେ ସନ ୧୯୮୪ରେ ଡାକ୍ତରୀ ବ୍ୟବ‌ହାର ନିମନ୍ତେ ଯୁକ୍ତରାଷ୍ଟ୍ର ଆମେରିକାରେ ସ୍ୱୀକୃତ ହୋଇଥିଲା । ଏହା ଜେନେରିକ ଔଷଧ ନାମରେ (generic medication) ବିକ୍ରୟ ହୁଏ । ସନ ୨୦୧୯ରେ ସଂଯୁକ୍ତ ରାଷ୍ଟ୍ରରେ (United Kingdom) ଏନଏଚଏସକୁ (NHS) ଏହାର ଏକ ମାସର ଡୋଜ ପିଛା ପ୍ରାୟ  ୩.୨୦ପାଉଣ୍ଡ ଖର୍ଚ୍ଚ କରିବାକୁ ପଡ଼ୁଥିଲା । ଯୁକ୍ତରାଷ୍ଟ୍ର ଆମେରିକାରେ ଏହାର ଏକ ମାସ ଡୋଜର ହୋଲସେଲ ମୂଲ୍ୟ ୨.୫୦ ଆମେରିକୀୟ ଡଲାର ଥିଲା । ସନ ୨୦୧୬ରେ ଏହାର ୩ ନିୟୁତରୁ ଅଧିକ ପ୍ରେସକ୍ରିପସନ ହୋଇ ସର୍ବାଧିକ ପ୍ରେସକ୍ରିସନ ତାଲିକାର ୧୭୨ତମ ସ୍ଥାନରେ ଥଲା ।

 ଆଧାର 

ବାହ୍ୟ ଲିଙ୍କ 
DailyMed from the NIH

ଶ୍ରେଣୀ:ଔଷଧ
ଶ୍ରେଣୀ:ଚିକିତ୍ସା ବିଜ୍ଞାନ